``ஆம் ஆத்மியில் தொடர்ந்து இயங்கும் சாதாரண உறுப்பினர் நான். ஆம் ஆத்மி சார்பில் லோக் சபா தேர்தலில் போட்டியிட்டேன். தோல்வியைச் சந்தித்தாலும், மக்களிடம் சென்று பிரச்னைகளைப் பற்றி அறிந்த அனுபவம் மிகப்பெரியது. தொடர்ந்து இயங்குவதுதான் இலக்கு'' என்றவர், மாணவிகளுக்கும், இளம் பெண்களுக்கும் ஒரு கோரிக்கை வைத்தார். ``வெட்கமடைந்தோ, பயந்தோ கடைக்குச் சென்று நாப்கின்கள் வாங்காதீர்கள். கறுப்புப் பைகளில் அவற்றை வாங்கவேண்டிய அவசியமில்லை. திருட்டுப் பொருள் வாங்குவதைப்போல நாப்கின்கள் வாங்கப்படுவதை நிறுத்துவதுதான், மாதவிடாய் விழிப்புஉணர்வை நோக்கிய முதல் படி” என்றார்.